અમદાવાદ: છેલ્લા નવ મહિનાથી ચાલી રહેલા પાટીદાર અનામત આંદોલનના અંતે સરકારે બિન અનામત વર્ગના લોકો માટે 10 ટકા આર્થિક અનામતની જાહેરાત કરી છે. પાટીદાર અનામત આંદોલન દરમિયાન ઘણા વળાંક આવવાની સાથે રાજકીય ઉથલપાથલ પણ જોવા મળી. મુખ્યમંત્રી આનંદીબેન પટેલ અનામત આપવાની સંપૂર્ણ વિરુદ્ધ હતાં. ગત નવેમ્બર મહિનામાં રાધનપુર ખાતે જાહેરસભામાં તેઓ એવું પણ બોલી ગયા હતા કે, 'જો હું અનામત આપું તો મારે જેલભેગા થવાનો વારો આવે. બંધારણની જોગવાઈ મુજબ જેને અનામત મળી છે તેમાં વધારો કે ઘટાડો સરકાર ન કરી શકે. આ અંગે જે કઈ સુધારા કે વધારા કરવાના આવે તે હાઈકોર્ટ કે સુપ્રીમ કોર્ટ જ કરી શકે.'